Document ID: 32005R0348

ΚΑΝΟΝΙΣΜΌΣ (ΕΚ) αριθ. 348/2005 ΤΗΣ ΕΠΙΤΡΟΠΉΣ
της 28ης Φεβρουαρίου 2005
περί παρεκκλίσεως από τον κανονισμό (ΕΚ) αριθ. 174/1999 όσον αφορά τη διάρκεια ισχύος των πιστοποιητικών εξαγωγής με προκαθορισμό της επιστροφής στον τομέα του γάλακτος και των γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, περί κοινής οργανώσεως των αγορών στον τομέα του γάλακτος και των γαλακτοκομικών προϊόντων (1), και ιδίως το άρθρο 31 παράγραφος 14,
Εκτιμώντας τα εξής:
(1)
Το άρθρο 6 του κανονισμού (ΕΚ) αριθ. 174/1999 της Επιτροπής, της 26ης Ιανουαρίου 1999, για τον καθορισμό των ειδικών λεπτομερειών εφαρμογής του κανονισμού (ΕΟΚ) αριθ. 804/68 του Συμβουλίου όσον αφορά τα πιστοποιητικά εξαγωγής και των επιστροφών κατά την εξαγωγή στον τομέα του γάλακτος και των γαλακτοκομικών προϊόντων (2) καθορίζει τη διάρκεια ισχύος των πιστοποιητικών εξαγωγής.
(2)
Οι μειώσεις των τιμών παρέμβασης για το βούτυρο και το αποκορυφωμένο γάλα σε σκόνη, αρχής γενομένης από 1ης Ιουλίου 2005, πιθανώς να οδηγήσουν σε χαμηλότερες αγοραίες τιμές γαλακτοκομικών προϊόντων κατά το έτος εμπορίας 2005/2006.
(3)
Υπό τύπο προληπτικού μέτρου, με σκοπό να προστατευθεί ο κοινοτικός προϋπολογισμός από άσκοπες δαπάνες και να αποφευχθεί κερδοσκοπική εφαρμογή του καθεστώτος επιστροφών κατά την εξαγωγή στο γαλακτοκομικό τομέα, η διάρκεια ισχύος των πιστοποιητικών εξαγωγής με προκαθορισμό της επιστροφής θα πρέπει να λήξει στις 30 Ιουνίου 2005.
(4)
Τα μέτρα που προβλέπονται από τον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση από το άρθρο 6 του κανονισμού (ΕΚ) αριθ. 174/1999, η διάρκεια ισχύος των πιστοποιητικών εξαγωγής με προκαθορισμό της επιστροφής, ως προς τα οποία υποβλήθηκαν αιτήσεις από την ημέρα έναρξης ισχύος του παρόντος κανονισμού και μετά, για τα προϊόντα που αναφέρονται στα στοιχεία α) έως δ) του ανωτέρω άρθρου, λήγει στις 30 Ιουνίου 2005.
Άρθρο 2
Ο παρών κανονισμός αρχίζει να ισχύει την επομένη της ημέρας δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Φεβρουαρίου 2005.

Labels: 3
17
15